<https://www.graziaonline.bg/lifestyle/22574/lovci-na-duxove-se-zavrashtat-na-golemiya-ekran>
<http://schema.org/articleBody>
"Фотография: Форум Филм\n\nЛовци на духове се завръщат на голям екран и ако досега сте си мислели, че ги познавате добре, бъдете сигурни, че ще останете изненадани.  \n\nНовата част от поредицата - Ловци на духове: Замръзналата империя, ще бъде нещо невиждано досега. От екипа споделят, че не е жертван нито един от елементите, които превърнаха филма в изключително обичания и успешен попкултурен феномен. Новата продукция смело навлиза в неизследвани територии и ще предложи на зрителите свръхестествено приключение с епичен размах, впечатляващ екшън и специални ефекти, много хумор и не на последно място – наистина страховити моменти. Всичко това ще видим от 12 април, само по кината.\n\n\n\nВ Ловци на духове: Замръзналата империя Семейство Спенглър решава да напусне Съмървил, Оклахома и да се върне там, където започна всичко – емблематичната пожарна в Ню Йорк. Те се присъединяват към оригиналните Ловци на духове, които са разработили свръхсекретна изследователска лаборатория, за да отведат своята нетипична професия на следващото ниво! Но когато откриването на древен артефакт отприщва мистериозна зла сила, известна като Смъртоносното вледеняване, нови и стари Ловци трябва да обединят усилията си, за да защитят дома си и (отново?) да спасят света от грозящата го печална съдба.\n\n\n\nРежисьор на Ловци на духове: Замръзналата империя е Гил Кенън (Къща-чудовище, Тайната на скрития град, Ловци на духове: Наследство), който е сценарист наравно с Джейсън Райтман (Джуно, Високо в небето, Тъли, Ловци на духове: Наследство). В ролите са Фин Улфхард, Макена Грейс, Логан Ким, Селесте О‘Конър, Кери Куун, Пол Ръд, Кумел Нанджиани, Патън Осуалд, Джеймс Акалистър, Емили Ейлин Линд, както и легендите Дан Акройд, Бил Мъри и Ърни Хъдзън.\n\nВледеняваме се с Ловци на духове: Замръзналата империя от 12 април само в кината, 4DX и IMAX.\n\n"
<https://www.graziaonline.bg/lifestyle/22574/lovci-na-duxove-se-zavrashtat-na-golemiya-ekran>